روسیانین خاریجی ایشلر باخانی سرگئی لاوروو (آخشام) تورکیه‌یه گلدی.
خاریجی ایشلر باخانی مؤولود چاووش‌اوغلونون بو گون باشکند آنکارادا روسیالی قونومداشی ایله گؤروشمه‌ده آنا گوند‌م ماده‌سی قارا دنیزده تاخیل تانکرلری اوچون یارادیلاجاق گوونلی دالان اولاجاق.
چاووش‌اوغلو-لاوروو گؤروشمه‌سینده آنکارا-موسکوا ایلیشکیلری، ۲۴ فوریه‌دن بو یانا داوام ائد‌ن روسیا-اوکراینا ساواشیندا سون وضعیت و بؤلگه‌سل مسئله‌لر موذاکیره اولوناجاق. آنجاق ان ایستی باشلیق تاخیل کوریدورو اولاجاق.
ساواش شرایطینده حیاتا گئچیریله‌جک تاخیل تخلییه‌سی ایله باغلی هر ایکی طرفین ده (روسیا-اوکراینا) گوونلیک قایغیلاری وار.
اوکراینا اؤزللیکله اود‌سا بؤلگه‌سینده‌کی دنیز مینلرینین چیخاریلماسی ایله یاراناجاق گوونلیک پروبلئمیندن، روسیا ایسه تاخیل تانکرلرینین اوکراینایا سلاح آپارماسیندان قایغیلیدیر.
دانیشیقلار زامانی، تانکرلرین قارا دنیزده گوونلی حرکتی، قارا دنیز و لیمانلارا گوونلی گیریش-چیخیش مسئله‌لری ده موذاکیره اولوناجاق.
روسیا خاریجی ایشلر باخانی لاورووون سفرینده اونو حربی نماینده هیئتی مشایعت ائدیر.
لاورووون و هیئتینین میللی ساوونما باخانلیغیندام حربی نماینده‌لرین‌ اولوشدوراجاغی بیر هیئتی ایله ده گؤروشمه‌سی پلانلاشدیریلیر.
